Asendusrühm

Asendusrühm ehk asendaja (nimetatakse ka rühm, grupp) on orgaaniliste molekulide struktuuriga seotud mõiste – see on aatom või aatomite rühm, mis asendab tüviühendis vesiniku aatomit. Tüviühendis, see tähendab hargnemata ahelaga atsüklilise või tsüklilise süsivesiniku molekulis, ei ole asendusrühmi, aga kui selles molekulis mõne vesiniku aatomi asemel on mingi teine aatom või aatomite rühm, siis viimaseid vaadeldakse asendusrühmadena. Asendusrühmad on nii tüviühendi põhiahelaga seotud ainult süsiniku ja vesiniku aatomeid sisaldavad kõrvalahelad (alküülrühmad, arüülrühmad jmt) kui ka heteroaatomeid (O, N, S, Cl, B, Si jt) sisaldavad funktsionaalrühmad. Asendusrühmadega on seotud spetsiifilised elektroonsed (mesomeerne efekt, induktsiooniefekt) ja steerilised efektid, mis mõjutavad reaktsioonide kineetikat ja moodustuvate produktide koostist, kui see rühm on seotud reaktsioonitsentriga (α-asendusrühm), aga paljudel juhtudel on mõju ka kaugematel (β-, γ-, δ-, ε-) rühmadel. Orgaaniliste ühendite süstemaatilised IUPAC-i nimetused tuletatakse nii, et tüviühendi süsiniku aatomid nummerdatakse ja vastava numbriga asendusrühma(de) nimetus(ed) kirjutatakse tüviühendi nimetuse ette. Mõned lihtsad näited (valem, triviaalne nimetus, IUPAC-i nimetus): PhCH(CH3)2 ehk CH3CH(Ph)CH3 – kumeen – 2-fenüülpropaan OHCH(CH2OH)2 ehk OHCH2CH(OH)CH2OH – glütserool – 1,2,3-propaantriool CH2=C(CH3)C(CH3)=CH2 – dimetüülbutadieen – 2,3-dimetüül-1,3-butadieen (CH3)2C(OH)CH2CH3 – tert-amüülalkohol – 2-metüül-2-butanool Ühendite nimetamise lihtsustamiseks on enamesinevate asendusrühmade jaoks kokku lepitud nende triviaalnimetused. Näiteks vinüülrühm, allüülrühm, prenüülrühm, fenüülrühm (sümbol Ph), bensüülrühm (Bn), atsetüülrühm (Ac), alkoksürühm (RO või AlkO), karboksürühm, iso-propüülrühm (i-Pr) tert-butüülrühm (t-Bu) jt. Alküülrühmadel ja funktsionaalrühmadel on IUPAC-i poolt vastu võetud nimetused. Keemilise ühendi põhiahelaga seotud (suhteliselt suurt) asendusrühma nimetatakse tihti kõrvalahelaks; polümeeride korral on kõrvalahel kas oligomeerne või polümeerne. Ainete triviaalnimetustes kasutatakse asendusrühmade lihtsustatud sümboleid ja kindla tähendusega eesliiteid, mis iseloomustavad süsinikuskeleti hargnemist või asendusrühmade vastastikust asendit molekulis. n- (normaalne) ja prim- (primaarne) tähendab, et hargnemist ei esine; need eesliited jäetakse tavaliselt ära s- ehk sek- – sekundaarne süsinikuaatom t- ehk tert- – tertsiaarne süsinikuaatom i- ehk iso- – kaks metüülrühma süsinikuskeleti otsas (CH3)2CH– (võrdle isoalkeen) c- ehk tsüklo- – viitab tsüklilisele rühmale või tsüklilisele molekulile Eesliide "homo-" näitab, et tegu on võrdlusühendi homoloogiga. Näiteks homosidrunhappe molekulis on üks metüleenrühm (-CH2-) rohkem kui sidrunhappe molekulis; samuti homoallüülse rühma puhul Benseeni derivaatide korral, kui tsüklis on rohkem kui üks asendusrühm, kasutatakse asendusrühmade vastastikuste asendite märkimiseks eesliiteid järgmiselt: o- ehk orto- – tegu on naabersüsinike juures asetsevate rühmadega m- ehk meta- – rühmad on eraldatud ühe süsiniku aatomiga p- ehk para- – rühmad on eraldatud kahe süsiniku aatomiga Mitme ühesuguse asendusrühma puhul kasutatakse eesliiteid: di- (tri-, tetra-, penta-, heksa- jne) – kui molekulis on 2 (3, 4, 5, 6 jne) ühesugust asendusrühma bis- (tris-, tetrakis-) – kui molekulis esinevad 2 (3, 4) ühesugust substitueeritud asendusrühma vic- ehk vicinal – kui kaks samasugust funktsionaalrühma asuvad kõrvutiasetsevate süsinikuaatomite juures gem- ehk geminal – kui kaks samasugust funktsionaalrühma asuvad ühe ja sellesama süsinikuaatomi juures Tihti kasutatakse asendusrühma reaktsioonitsentrist või aktiivsest tsentrist (tähistatud C*) kauguse märkimiseks kreeka tähestiku tähti. Loendamist alustatakse reaktsioonitsentris olevast süsinikuaatomist, millega on seotud α-asendusrühm ja edasi järgmiste süsinikuaatomite juures on vastavalt β-, γ-, δ-, ε- jne asendusrühmad. Molekuli (makromolekuli) põhiahela "viimase" süsinikuaatomi juures olevat rühma tähistatakse ω: C*Rα-CRβ-CRγ-CRδ-…-CRω  Pikemalt artiklis Keemiline element X ehk Hlg – mingi halogeeni aatom D – deuteeriumi aatom T – triitiumi aatom M – mingi metalli aatom  Pikemalt artiklis Alküülrühm R (ka Alk) – mingi alküülrühm; R võib tähistada ka ükskõik millist asendusrühma Me – metüülrühm Et – etüülrühm Pr ehk n-Pr – (normaal)propüülrühm i-Pr – isopropüülrühm c-Pr – tsüklopropüülrühm Bu ehk n-Bu – (normaal)butüülrühm i-Bu – isobutüülrühm s-Bu – sekundaarne butüülrühm t-Bu ehk tert-Bu – tertsiaarne butüülrühm c-Bu – tsüklobutüülrühm Pn – pentüülrühm (ehk amüülrühm) Np – neopentüülrühm (CH3)3C-CH2– Hx – heksüülrühm Hp – heptüülrühm  Pikemalt artiklis Arüülrühm Ar – arüülrühm, st igasugune aromaatset tsüklit sisaldav asendusrühm Bn – bensüülrühm Bz – bensoüülrühm Mes – mesitüülrühm Ph – fenüülrühm Tol – tolüülrühm Cp – tsüklopentadienüülrühm  Pikemalt artiklis Funktsionaalne rühm Ac – atsetüülrühm (Ac tähistab ka aktiiniumi) AcO – atsetoksüülrühm RO – alkoksürühm  Pikemalt artiklis Lahkuv rühm L või LG või X – mingi lahkuv rühm Bs – brosüülrühm, p-bromobenseensulfonüülrühm; BsO- – brosülaat (-OSO2(C6H4)Br) Ms – mesüülrühm, metaansulfonüülrühm; MsO- – mesülaat (-OSO2CH3) Ns – nosüülrühm, 2- või 4-nitrobenseensulfonüülrühm Tf – triflüülrühm, trifluorometaansulfonüülrühm; TfO- – triflaat (-OSO2CF3) Ts – tosüülrühm, p-tolueensulfonüülrühm; TsO- – tosülaat (-OSO2(C6H4)CH3)  Pikemalt artiklis Kaitserühm BOC või Boc – tert-butüüloksükarbonüülrühm MEM – metoksüetoksüülrühm MOM – metoksümetüülrühm funktsionaalne rühm homoloogiline rida IUPAC-i nomenklatuur tüviühend